Mõtlesin, et selline käbisadu on ilmselge raiskamine. Männid ei kasvata käbisid igal aastal ja seemneid saab perioodiliselt, umbes 7-aastaste vahedega. Seepärast võiks inimene männikute raiumisel hoolega jälgida käbiaastate tsüklit. Ja kuna männikäbi  valmib mitte esimesel, vaid alles teisel aastal, siis saaks raiete planeerimisega sam aaegselt tagada ka loodusliku uuenemise. Valminud käbidega puude langetamise käigus satuksid  seemned langil laiali ja hakkaksid idanema. Huvitav, kas keegi metsameestest seda tavatseb jälgida?